Friday tasting
2026-07-03 19:00 - 22:00, 2026-07-10 19:00 - 22:00 (Europe/Ljubljana)
Petak asocira upravo na Kaštelir i divne večernje trenutke kad lokalni OPG-ovi ispred prodavaonice Butiga u centru Kaštelira iznesu na stol svoje vrhunske domaće proizvode koje svi mogu besplatno degustirati. Svakog ljeta, petkom tijekom srpnja i kolovoza, od 19 sati ispred Butige predstavljaju se po dva OPG-a s područja Kaštelira i Labinci. Pozivamo vas da dođete i probate plodove rada njihovih vrijednih ruku – maslinova ulja, vina, rakije ili craft piva…
Ono što kušate odmah možete kupiti u Butigi te na taj način nastaviti uživati u neponovljivim okusima delicija Kaštelir-Labinci kraja. Naravno, imate priliku družiti se s našim proizvođačima i saznati sve zanimljivosti koje se skrivaju iza izvrsnih okusa svega što su vam ponudili.
Upoznajte Kaštelir i Labince u njihovom najboljem izdanju i dođite svakog petka tijekom srpnja i kolovoza na Friday tasting ispred Butige!

Castellana pivnica: Ljetne večeri uz live muziku
2026-07-07 18:00 - 23:00, 2026-07-14 18:00 - 23:00, 2026-07-21 18:00 - 23:00, 2026-07-28 18:00 - 23:00, 2026-08-04 18:00 - 23:00, 2026-08-11 18:00 - 23:00, 2026-08-18 18:00 - 23:00, 2026-08-25 18:00 - 23:00
Uživajte u večeri uz pivo, glazbu i gurmanske pinse!

Cossetto: Wine Nights
2026-07-08 19:00 - 23:00, 2026-07-15 19:00 - 23:00, 2026-07-22 19:00 - 23:00, 2026-07-29 19:00 - 23:00, 2026-08-05 19:00 - 23:00, 2026-08-12 19:00 - 23:00, 2026-08-19 19:00 - 23:00, 2026-08-26 19:00 - 23:00
Večer pod zvijezdama uz vrhunska vina iz Kaštelira (Vinarija Cossetto)

Conte Bar: Live muzika i craft kokteli
2026-07-09 20:00 - 23:30, 2026-07-23 20:00 - 23:30, 2026-08-06 20:00 - 23:30, 2026-08-20 20:00 - 23:30
Glazba uživo i ljetna vibra uz cocktaile

Craft Party !
2026-07-16 21:00 - 2026-07-17 03:00
Za one koji žele samo najbolje, vrhunsko, proizvedeno u malim manufakturama i posve prirodno, bez industrojskih sastojaka i metoda, ultimativna je jedna riječ – craft!
To je razlog zašto svake godine u Kašteliru, tijekom ljetnih događanja, u kolovozu organiziramo sjajni Craft party kojeg je već njegovo prvo izdanje učinilo megapopularnim na listi događanja za vrijeme turističke sezone u Kašteliru dalo snažnu prepoznatljivost.
U večernjim satima, u parku iza crkve u Kašteliru, bit će upriličen svojevrsni festival na kojem ćemo iznova, u još boljoj verziji slaviti craft filozofiju.
Predstavit će se uglavnom lokalni proizvođači, a posjetitelji će imati priliku probati različita pića proizvedena u malim craft manufakturama, poput tonika, ginger beera, rakija, ginova, likera i piva.
Cijelu priču će pratiti i dobra gastronomska ponuda zahvaljujući kojoj će posjetitelji moći guštati u sljubljivanju vrhunskih craft pića i finih zalogaja, a bit će tu i dodatnih zabavnih sadržaja, poput kutka za djecu.
Naravno, neizostavan dio ovakvih događanja je i dobra glazba, pa očekujte samo najbolje ritmove koji će ekstra obogatiti izvrsnu atmosferu Craft partyja.
Organizatori događanja su Turistička zajednica Općine Kaštelir-Labinci i Općina Kaštelir-Labinci.

Friday tasting ispred Butige
2026-07-17 19:00 - 22:00, 2026-07-24 19:00 - 22:00, 2026-08-07 19:00 - 22:00, 2026-08-14 19:00 - 22:00, 2026-08-21 19:00 - 22:00

Gramperijada
2026-07-30
Nema mjesta na svijetu koje toliko slavi i veliča krumpir kao Kaštelir! Ovaj je istarski gradić beskrajno ponosan na svoju čuvenu Gramperijadu, feštu od krumpira, u kojoj možete uživati svakog ljeta, u organizaciji Općine Kaštelir-Labinci i Turističke zajednice Kaštelir-Labinci.
Samo u Kaštelir-Labinci kraju krumpir se naziva gramper, i odatle dolazi zanimljivi naziv manifestacije gdje uvijek možete probati maštovita jela u kojima je krumpir glavna zvijezda. Sve će biti popraćeno bogatim zabavnim programom – beskrajno zanimljivim natjecanjima za djecu i odrasle, sportskim događanjima, obiljem izvrsne glazbe koja će svakog motivirati na pjevanje i ples, i ostalom ponudom u kojoj će lokalni OPG-ovi na stolove iznijeti pregršt vrhunskih, domaćih delicija.
Svakako imajte na umu da su Kaštelir i Labinci poznati po kvaliteti domaćeg krumpira koji se uzgaja na njihovom području, pa zato nikako ne propustite fantastičnu Gramperijadu.
Proslavimo zajedno postojanje krumpira krajem srpnja u centru Kaštelira!

Kid's night
2026-08-13 20:00 - 23:30
Park Kaštelir
Conte bar: Live muzika i craft kokteli
